open-index/open-wikipedia-markdown huggingface dataset:
Amazon

**„Amazon“** – elektroninės komercijos, debesų kompiuterijos bendrovė. „Amazon“ laikoma viena iš kompanijų, labiausiai prisidėjusių prie apsipirkimo internete populiarinimo. Tai viena vertingiausių kompanijų pasaulyje, kurios rinkos kapitalizacija 2022 m. sausio mėn. siekė 1 trln. JAV dolerių.

Džefas Bezosas bendrovę įsteigė 1994 m. Šiuo metu Amazon.com turi atskirus skyrius, veikiančius JAV, Didžiojoje Britanijoje, Vokietijoje, Prancūzijoje, Kinijoje, Japonijoje ir kt.  bei tiekia savo prekes į daugelį pasaulio šalių.

„Amazon“ savo veiklą pradėjo 1995 m. Pradžioje buvo vykdoma tik knygų prekyba, tačiau netrukus asortimentas buvo išplėstas iki vaizdajuosčių, DVD filmų, muzikos diskų, programinės įrangos, drabužių, maisto, baldų, elektronikos ir kitų prekių. Dabar „Amazon“ teikia televizijos, muzikos, tinklalaidžių transliavimo internetu paslaugas, turi ne vieną dukterinę įmonę („Audible“, „Twitch“, „Wondery“, „Amazon Prime Video“, „Amazon Music“). Be to, „Amazon Web Services“ – džiausias pasaulyje debesų kompiuterijos paslaugų tiekėjas.

Amazon.com savo veiklos pradžioje iš kitų elektroninės komercijos kompanijų išsiskyrė pasirinkta lėto, tačiau nuolatinio augimo strategija. Jos įkūrėjai pirmuosius penkerius metus neplanavo gauti jokio pelno. Tačiau ši strategija pasiteisino, jos dėka Amazon.com, kitaip nei daugybei kitų kompanijų, pavyko išgyventi interneto bendrovių burbulo sprogimą, ir jau po šešerių veiklos metų buvo gautas pirmasis pelnas.

## Išnašos
Apleistasis kelias

**Apleistasis kelias** () – kelias ėjęs pietinėje Trakų vaivadijos dalyje tarp Nemuno, Augustavo girios ir Prūsijos kunigaikštystės sienos. Po II Abiejų Tautų Respublikos padalijimo kelias atiteko Prūsijos karalystei. Po Tilžės taikos kelias atiteko Varšuvos kunigaikštystei. Nuo 1815 m. priklausė Lenkijos Kongreso karalystei, Augustavo vaivadijai.
Finansinių nuostolių draudimas

**Finansinių nuostolių draudimas** – ne gyvybės draudimo rūšis, kuri atlygina nuostolius, susijusius su:

* darbo netekimu;
* pajamų nepakankamumu;
* blogu oru;
* pelno (naudos) netekimu;
* tęstinėmis išlaidomis;
* nenumatytomis prekybos išlaidomis;
* rinkos vertės sumažėjimu;
* nuomos ir kitų pajamų netekimu;
* netiesioginiais prekybos nuostoliais;
* kitais finansiniais nuostoliais (ne prekybos);
* kitomis finansinių nuostolių formomis. 

Finansinių nuostolių draudimo objektas negali būti susijęs su kreditu ir paskola ar jų grąžinimu.
Augustavo rajonas

**Augustavo rajonas** (, ) – administracinis vienetas egzistavęs 1940–1941 m. ir 1944–1945 m. Tarybų Sąjungos, Baltarusijos TSR teritorijoje, Balstogės srityje su centru Augustavo mieste.

## Istorija

Rajonas buvo įkurtas 1940 m. sausio 15 d. Baltarusijos TSR Rados sprendimu. Rajonas įkurtas vietoje 1939 m. rugsėjo pabaigoje Tarybų Sąjungos okupuotos Augustavo apskrities, išskyrus Dauspudos ir Ščebros-Olšankos valsčius, kurie atiteko Trečiajam Reichui ir dalis kaimų prijungtų prie Sapackinės rajono. 1940 m. vasario 25 d. rajono komitetas suskirstė rajoną į atskiras savivaldybes: Augustavo, Barglavo, Gabove Grondų, Jonavos, Jastšembnos I, Kalino, *Mogilnicos*, Kroševo, Pomianų, Štabino, Ušciankų, Vulkos Karvovskos ir atskirą Augustavo miestą. Rajonas egzistavo iki Vokietijos kariuomenės įsiveržimo 1941 m. birželio mėnesį. Po šio įsiveržimo rajonas buvo priskirtas vokiškajai Balstogės sričiai. Nuo 1944 m. pabaigos iki 1945 m. rugpjūčio vėl priklausė Baltarusijos TSR. 1945 m. rugpjūčio 16 d. rajonas buvo perduotas Lenkijos Liaudies Respublikai, kur buvo įkurta nauja Augustavo apskritis.

## Šaltiniai
* Wojciech Batura, Andrzej Makowski, Jarosław Szlaszyński, Dzieje Augustowa od założenia miasta do 1945 roku, Wydawnictwo Zbigniew J. Filipkowski, Suvalkai 1997 m., s. 284, 286.
Linas Balčiūnas

**Linas Balčiūnas** (g. 1978 m. vasario 14 d. Jonavoje) – Lietuvos treko ir plento dviratininkas, olimpietis.

1996 m. vasaros olimpinėse žaidynėse plento lenktynių rungtyje Balčiūnas nebaigė distancijos. 2004 m. vasaros olimpinėse žaidynėse dviratininkas dalyvavo treko rungtyse. Individualioje persekiojimo rungtyje jis liko 9-as, o komandinėje persekiojimo rungtyje kartu su komanda užėmė 8-tą vietą.

## Pasiekimai

## Išnašos
* Linas Balčiūnas sports-reference.com 
* Linas Balčiūnas cyclingarchives.com
Juodelių apylinkė

**Juodelių apylinkė** – Lietuvos TSR administracinis-teritorinis vienetas pietvakarių Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Kalvarijos valsčiuje, 1950 m. priskirta naujam Kalvarijos rajonui. Panaikinta 1954 m. gegužės 25 d. prijungiant prie Akmenynų apylinkės.

## Šaltiniai
Ne gyvybės draudimas

**Ne gyvybės draudimas** – viena iš draudimo šakų. Ne gyvybės draudimo šakai priskiriamos šios grupės:

* draudimas nuo nelaimingų atsitikimų;
* draudimas ligos atvejui; 
* sausumos transporto priemonių, išskyrus geležinkelio transporto priemones, draudimas;
* geležinkelio transporto priemonių draudimas;
* skraidymo aparatų draudimas;
* laivų draudimas; 
* vežamų krovinių draudimas;
* turto draudimas nuo gaisro ar gamtinių jėgų;
* turto draudimas nuo kitų žalų;
* sausumos transporto priemonių civilinės atsakomybės draudimas;
* skraidymo aparatų civilinės atsakomybės draudimas;
* laivų civilinės atsakomybės draudimas;
* bendrosios civilinės atsakomybės draudimas;
* kredito draudimas;
* laidavimo draudimas;
* finansinių nuostolių draudimas;
* teismo išlaidų draudimas;
* pagalbos draudimas;
* statybos darbų draudimas.

## Išnašos
Gimtoji kalba (reikšmės)

**Gimtoji kalba** gali reikšti:
* Gimtoji kalba – kalba, kurią asmuo išmoksta pirmiausia.
* Gimtoji kalba (Čikaga) – JAV lietuvių bendrinės kalbos žurnalas, leistas 1958–1968 m. Čikagoje.
* Gimtoji kalba (Kaunas) – bendrinės kalbos žurnalas, leistas 1933–1940 m. Kaune, o 1940–1941 m. Vilniuje.
* Gimtoji kalba (Vilnius) – mėnesinis bendrinės kalbos žurnalas, leidžiamas nuo 1968 m. Vilniuje.
Girios aidas (reikšmės)

**Girios aidas** gali reikšti:
* Girios aidas (Čikaga) – miškininkystės žurnalas, 1950 - 1968 m. leidžiamas Lietuvių miškininkų sąjungos išeivijoje (LMSI). Redagavo, nuo 1953 m., Jonas Kuprionis; per 19 metų pasirodė 26 nr., viso 2016 pusl.

*Girios aidas: Lietuvių miškininkų išeivių vardynas Čikagoje LMSI išleistas 1989 m. Sudarė Petras Šilas, Jonas Kučinskas ir Jonas Žebrauskas. 335 pusl.

*Girios aidas - miško muziejus, įkurtas 1971 m. Druskininkuose, miškininko Algirdo Valavičiaus iniciatyva.
Laidavimo draudimas

**Laidavimo draudimas** – ne gyvybės draudimo rūšis, kuriose draudimo įmonė įsipareigoja išmokėti draudimo išmoką dėl nuostolių, susijusių su apdraustojo prievolių neįvykdymu. Tai viena iš garantijos formų, skirtų prievolei užtikrinti. Laidavimo draudimas atlygina nuostolius nukentėjusiajam dėl apdraustojo prievolių nevykdymo arba dėl netinkamo vykdymo. Laidavimo draudimo objektu negali būti objektas, susijęs su bet kokios rūšies kreditu ar paskola bei jų grąžinimu, profesine bei deliktine civiline atsakomybe. Draudimo įmoka kiekvieną kartą apskaičiuojama individualiai pagal įmonių kreditingumo įvertinimą, draudimo laikotarpį, rūšį bei sumą.

## Rūšys
* Pasiūlymo užtikrinimo laidavimas – prievolių užtikrinimas pagal užsakovo vykdomo konkurso sąlygas, pvz., neatsiimti savo teikiamo pasiūlymo jo galiojimo laikotarpiu, laimėjus konkursą, pasirašyti sutartį su užsakovu ir kt;
* atlikimo užtikrinimo laidavimas – prievolių užtikrinimas pagal su užsakovu sudarytą sutartį, pvz., laiku ir tinkamai įvykdyti darbus, numatytus rangos sutartyje;
* avansinio apmokėjimo užtikrinimo laidavimas – prievolių užtikrinimas dėl avansinių apmokėjimų, numatytų rangos sutartyje, pvz., avansinių apmokėjimų panaudojimas pagal paskirtį;
* garantinio laikotarpio užtikrinimo laidavimas – prievolių užtikrinimas pagal su užsakovu sudarytą sutartį, pvz., rangos darbų defektų, atsiradusių, dėl rangovo kaltės, ištaisymas garantinio laikotarpio galiojimo metu.
Teisinių išlaidų draudimas

**Teisinių išlaidų draudimas** - ne gyvybės draudimo rūšis, kuri apdraustajam atlygina išlaidas, susijusias su bylos nagrinėjimu. Teisinių išlaidų draudimo sutartis suteikia draudėjui galimybę įvykus draudžiamajam įvykiui ginti savo teises teisme. Draudimo bendrovė įsipareigoja atlyginti (neviršijant draudimo sutartyje nustatytos draudimo sumos bei atsižvelgiant į frančizę) teismo išlaidas. 

Teisinių išlaidų draudimo sutartimi draudžiamos teismo išlaidos: civilinėse, administracinėse ar baudžiamosiose bylose; ikiteisminio ginčų nagrinėjimo procese (žr. pvz., *[[Administracinių ginčų komisija]]*).
Gunda

**Gunda** gali reikšti:
* Gunda (žurnalas) – ketvirtinis žurnalas moterims, ėjęs nuo 1991 m. Kaune.
* moteriškas vardas.
* pavardė.
Navininkų apylinkė

**Navininkų apylinkė** sovietmečiu buvo:

* Kalvarijos rajone;
* Simno rajone;
* Vilkaviškio rajone:
** šiaurėje,
** pietryčiuose.
Hobby

**Hobby** gali reikšti:
* Hobby (žurnalas) – žurnalas šunų, kačių, dekoratyvinių gyvūnų ir augalų augintojams, leistas nuo 1990 m. Vilniuje.
* Hobby Hall – Suomijos nuotolinės prekybos bendrovė.
Zapalimų apylinkė

**Zapalimų apylinkė** – Lietuvos TSR administracinis-teritorinis vienetas pietvakarių Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Kalvarijos valsčiuje, 1950 m. priskirta naujam Kalvarijos rajonui. Panaikinta 1954 m. gegužės 25 d. prijungiant prie Naujienos apylinkės.

## Šaltiniai
Verslo nutrūkimo draudimas

**Verslo nutrūkimo draudimas** - ne gyvybės draudimo rūšis, suteikianti apsaugą dėl galimų finansinių nuostolių, susidariusių įmonėje dėl draudžiamojo įvykio (gaisro, sprogimo ir kitų turto draudimo sutartyse išvardintų draudžiamųjų įvykių). Šiuo draudimu gali apsidrausti pelno siekiančios įmonės.

## Apdraudžiami nuostoliai
Apdraudžiami šie galimi finansiniai nuostoliai pertraukus įmonės veiklą:
* negautas pelnas;
* pastovūs kaštai:
* bankų palūkanos;
* atlyginimai darbuotojams;
* kiti ilgalaikiai pastovūs įsipareigojimai;
* nusidėvėjimas;
* dalis kintamųjų kaštų įmonės gyvybingumui palaikyti, didesniems verslo pertraukimo nuostoliams išvengti ar sumažinti po draudžiamojo įvykio.
III Augustavo sukilėlių korpusas

**Trečiasis Augustavo sukilėlių korpusas** () - per 1863 m. sukilimą planuotas korpusas Augustavo ir Gardino vaivadijoms išlaisvinti iš Rusijos imperijos. Korpusui turėjo vadovauti Jonas Kozelis-Poklevskis, slapyvardis *Jokūbas Skala* (Jakub Skała).

## Veikla ir sudarymas

Pagrindinis šio korpuso steigėjas buvo Romualdas Traugutas, kuris savo dekretu 1863 m. gruodžio 15 d. įsteigė šį korpusą. Iš įsteigtų penkių sukilėlių korpusų tik I Lubelskio korpusas ir II Krokuvos korpusas iš tikrųjų egzistavo, kiti kaip ir Augustavo sukilėlių korpusas ar V Lietuvos sukilėlių korpusas egzistavo tik popieriuje.

## Literatūra

* Eligiusz Kozłowski, Od Węgrowa do Opatowa 3.02.1863 - 21.02.1864 Wybrane bitwy z Powstania Styczniowego, Wydawnictwo MON, Varšuva 1962 m.; 
* S. Kotarski, Opatów w latach 1861-1864, Opatovas 1935 m.; 
* Tadeusz Manteuffel (red.), Historia Polski, t. II, cz. III, Varšuva 1959 m.
Įmonių turto draudimas

**Įmonių turto draudimas** – įmonėms priklausančio nekilnojamojo turto (pastatų ir kitų statinių), kilnojamojo turto (gamybos bei prekybos įrenginių, prekių, žaliavų, atsargų, paruoštos produkcijos, biuro įrangos ir pan.) bei kitų papildomų draudimo objektų (investicijų į pastatus, patalpas, kilnojamąjį turtą ir atsargas, darbų paspartinimo išlaidų ir kt.) draudimas.

## Draudimo apimtis
Įmonių turtas gali būti apdraudžiamas:
* išvardintų rizikų draudimu;
* visų rizikų draudimu. 

Išvardintų rizikų draudimo atveju apsauga sudaroma pagal individualiai pasirinktas rizikas:
* ugnies – gaisro, sprogimo, žaibo įtrenkimo, skysčio ištekėjimo iš sprinklerinės įrangos (jai suveikus gaisro metu), valdomų skraidymo objektų, jų dalių ar kroviniams nukritus ar atsitrenkus;
* vandens – pastato viduje ir išorėje esančių vandentiekio, šildymo, kanalizacijos, gesinimo, drėkinimo ir pan. įrengimų bei jų sistemų avarijos, užšalimo, šalčio poveikio; vandens prasiskverbimo iš gretimų patalpų (nepriklausomai, dėl ko tai atsitiko); skysčio ištekėjimo iš sprinklerinės įrangos ne gaisro metu;
* gamtos jėgų – audros, krušos, potvynio, liūties, sniego slėgio, grunto įkritimo, grunto nuslydimo;
* vagystės su įsilaužimu, vandalizmo po įsilaužimo, apiplėšimo;
* stiklo dužimo;
* trečiųjų asmenų tyčinės veikos;
* transporto priemonės atsitrenkimo;
* įtampos svyravimų;
* smūgio bangos;
* apiplėšimo keliuose;
* kitų draudėjo ir draudiko sutartų draudžiamųjų įvykių. 

Visų rizikų draudimo apsauga galioja visais atvejais, išskyrus keletą išimčių.

## Draudžiamo turto vertė
Draudžiamo turto vertė gali būti:
* nauja (įsigijimo, atkūrimo kaštų). Tokiu atveju atlyginami nuostoliai, reikalingi tokios pat paskirties, rūšies, tipo, kokybės, galingumo ir kitų parametrų naujam turtui atkurti, pagaminti, įsigyti ar pastatyti, įskaitant visas papildomas išlaidas (planavimą, projektavimą, montavimą ir pan.);
* dabartinė (likutinė). Tuomet atlyginama nuostolių suma lygi apskaičiuotai naujai (įsigijimo) vertei, atskaičiavus iš jos turto nusidėvėjimo sumą.
Į Laisvę (reikšmės)

**Į Laisvę** gali reikšti:
* Į Laisvę – Lietuvių fronto (LF) pogrindinis periodinis leidinys, leistas Lietuvoje 1943 – 1944 metais.
* Į Laisvę (fondas) – JAV lietuvių fondas lietuviškai kultūrai ugdyti.
* Į laisvę (dienraštis) – dienraštis, leistas 1941 m. birželio 24 d. – 1942 m. gruodžio 31 d. Kaune.
* Į laisvę (žurnalas) – JAV lietuvių rezistencinės minties ir kultūros žurnalas, leidžiamas nuo 1953 m. gruodžio JAV.
Išmintis (reikšmės)

**Išmintis** gali reikšti:
* Išmintis – sąvoka, reiškianti visumą žinių, supratimo, patirties, atsargumo, intuityvaus supratimo bei gebėjimo šiuos elementus panaudoti ieškant problemų sprendimų;
* Išmintis (žurnalas) – JAV lietuvių mėnesinis mokslo, meno, literatūros ir satyros iliustruotas žurnalas, leistas 1933–1935 m. Bostone.
Gyventojų turto draudimas

**Gyventojų turto draudimas** - draudimo paslauga, skirta apsaugoti fiziniams asmenims priklausantį nekilnojamą ir kilnojamą turtą nuo sugadinimo ar sunaikinimo. Draudimo objektu gali būti nekilnojamasis turtas (pastatai) ir kilnojamasis turtas (buitinė technika, papuošalai, baldai ir pan.).

## Turto draudimo variantai
Gyventojai turi galimybę pasirinkti iš dviejų galimų turto draudimo variantų:
* išvardintų rizikų draudimas;
* visų rizikų draudimas. 

Išvardintų rizikų draudimo atveju apsauga sudaroma pagal individualiai pasirinktas rizikas:
* ugnis (gaisro, sprogimo, žaibo įtrenkimo, valdomų skraidančių aparatų, jų dalių ar krovinio nukritimo, smūgio bangos);
* gamtos jėgos (audra, kruša, liūtis, staigus ir nenumatytas potvynis, sniego slėgis, grunto įkritimas, grunto nuslydimas);
* vanduo;
* vagystė (vagystė su įsilaužimu, vandalizmas po įsilaužimo, apiplėšimas);
* piktavališkas turto sugadinimas dėl trečiųjų asmenų tyčinės veikos;
* transporto priemonės atsitrenkimas;
* stiklo dužimas;
* elektros įtampos svyravimai. 

Visų rizikų draudimo apsauga galioja visais atvejais, išskyrus keletą išimčių. Šis draudimas garantuoja, kad turtas bus apdraustas visapusiškai.

## Draudžiamo turto vertė
Draudžiamo turto vertė gali būti:
* naujoji (įsigijimo, atkūrimo kaštų) vertė. Tokiu atveju atlyginami nuostoliai tokios pat paskirties, rūšies, tipo, kokybės, galingumo ir kitų parametrų naujam turtui įsigyti arba jį suremontuoti, naudojant naujas detales;
* dabartinė vertė. Tuomet atlyginama nuostolių suma lygi apskaičiuotai įsigijimo vertei, išskaičiavus turto nusidėvėjimą.
I Augustavo kavalerijos pulkas

**Pirmasis Augustavo kavalerijos pulkas** () - per 1831 m. sukilimą egzistavęs pulkas. Įsteigtas 1831 m. sausio 20 dieną. Kavalerijos pulkas kovojo prie *Dlugosiodlio* 1863 m. vasario 11 d., prie *Grochovo*, *Nasielskio*, *Vavro*, *Livo*, *Viškovo* 1863 m. balandžio 20 d., prie *Baranovo* ir *Minsko* 1863 m. liepos 14 d. Pulkas gavo 19 aukso ir 19 sidabro kryžių apdovanojimų. Kavalerijai vadovavo pulkininkas *Pranciškus Koskus* (Franciszke Kosko) (1831 m. kovo 9 d. - 1831 m. rugpjūčio 1 d.) ir *Eleazaras Tiška* (Eleazar Tyszka) nuo 1863 m. rugsėjo 24 d.

## Literatūra

* Bronisław Gembarzewski, Rodowody pułków polskich i oddziałów równorzędnych od r. 1717 do r. 1831, Varšuva 1925 m.; 
* Bronisław Gembarzewski, Wojsko Polskie - Królestwo Polskie 1815-1830 reprint: Kurpisz. Poznanė 2003 m.
Trojankos nusikaltėlių grupė

**Trojankos nusikaltėlių grupė** () – nusikaltėlių grupė, veikusi Augustavo apylinkėse 1968-1973 metais. Grupuotė apkaltinta devynių žmonių nužudymu. Grupuotėje buvo moterys, kurios suviliodavo girtus bare sėdinčius klientus ir juos nusivesdavo kur nors į atokesnę vietą, kur šie buvo nužudomi ir apiplėšiami. Nemažai kūnų buvo išmesta į Mėtos upę ir Augustavo kanalą. 1977 m. grupuotės vadai *Jan Dąbrowski* ir *Jan Wołyniec* buvo pakarti įvykdant mirties bausmę.

2024 m. Andrzejus Gawlińskis išleido knygą apie nusikaltėlių įvykdytus nusikaltimus: „Augustavo gauja. Trojos moterų grupuotė – žudikai ir vagys“ (len. *Banda z Augustowa. Grupa Trojanki - mordercy i złodziej*).

## Šaltiniai
Eugenijus Nikolskis

**Eugenijus Nikolskis** (1917 m. Archangelske, Rusija – 1992 m. Maskvoje) – Lietuvos stalo tenisininkas ir krepšininkas (dukart Europos čempionas). Ūgis – 184 cm.

## Biografija
Pirmojo pasaulinio karo metais tėvai buvo pasitraukę į Rusijos gilumą. 1922 m. grįžo į Lietuvą. Lankė Kauno jėzuitų gimnaziją, kurią baigė 1936 m. Tarnavo Lietuvos kariuomenėje.

Kultivavo stalo tenisą, buvo CJSO narys ir daugkartinis šalies čempionas. 1939 m. Kaire vykusiose Pasaulio stalo teniso pirmenybėse su Lietuvos vyrų rinktinė iškovojo komandinę 4-ąją vietą. Nuo 1936 m. žaidė krepšinį. Buvo pakviestas į Lietuvos vyrų rinktinę. Žaisdamas krašto puolėjo pozicijoje 1937 m. Europos pirmenybėse Rygoje ir 1939 m. Europos pirmenybėse Kaune tapo čempionu.

Dirbo įvairiose Kauno įmonėse, po Antrojo pasaulinio karo persikėlė į Vilnių – tapo „Spartako“ draugijos stalo teniso treneriu. Nuo 1953 m. gyveno Maskvoje, buvo paskirtas miesto „Spartako“ draugijos vyriausiuoju treneriu.

## Šaltiniai
* Halė, kurioje žaidė Lubinas ir Sabonis, 1939–1989 (sud. Vidas Mačiulis, Vytautas Gudelis). – Kaunas: Respublikinis sporto kombinatas, 1989.
385-asis NKVD šaulių pulkas

**385-asis NKVD šaulių pulkas** – NKVD kariuomenės dalinys, pradėjęs veikti po II pasaulinio karo. 1945 m. šis pulkas kartu su 62-ąja NKVD šaulių divizija buvo pasiųsti į Liublino ir Balstogės vaivadijas sunaikinti Armijos Krajovos dalinius. Šis pulkas dalyvavo Augustavo gaudynėse, kurių metu buvo nužudyti 600 vietinių gyventojų ir pogrindžio kovotojų. Pulko vadas buvo *Klimanovas*. 

## Literatūra

* Heller M. (М.Я. Хеллер), Niekricz A. (А.М. Некрич): Historia Rosji 1917-1995 Utopia u władzy. 4 t. ISBN 5-87902-004-5..

## Nuorodos

* Aprašymas apie pulką .
Bebros žemuma

**Bebros žemuma** () – mezoreljefas esantis šiaurės rytų Lenkijoje, Palenkės vaivadijoje. Žemumą sudaro Bebros slėnis. Ši žemuma yra 130 km ilgio nusitęsusi iš rytų į vakarus. Plotis 35 km, paviršiaus plotas 2600 km². Žemuma susideda iš trijų dalių: Aukštupis, vidurupis, žemupis. Didelę dalį žemumos sudaro pelkės. Beveik visa žemumos teritorija patenka į Bebros nacionalinį parką.
Jaunimas (reikšmės)

**Jaunimas** gali reikšti:
* Jauni žmonės.
* Jaunimas (žurnalas) – žurnalas jaunuomenei, leistas 1910–1914 m., 1918 m. Vilniuje, o 1921–1936 m. Kaune.
* Jaunimas (Kaunas) – mėnesinis iliustruotas laikraščio „Tėvynės sargas“ priedas, leistas 1925–1926 m. Kaune.
* Jaunimas (Tilžė) – mėnesinis laikraštis jauniesiems, leistas 1911–1914 m. Tilžėje.
* Jaunimas (Čikaga) – JAV lietuvių dvisavaitis laikraštis, ėjęs 1936–1942 m. Čikagoje.
* Jaunimas (Marijampolė) – socialistinės jaunuomenės laikraštis, leistas 1919–1920 m. Marijampolėje.
* Jaunimo draugas – Vilniaus krašto katalikiškos orientacijos jaunimo mėnesinis žurnalas, leistas 1926–1937 m. Vilniuje.
* Darbininkų ir valstiečių jaunimas – Lietuvos komunistinio jaunimo sąjungos CK nelegalus leidinys, leistas 1934 m. liepos mėn. – 1940 m. birželio mėn. Kaune.
* Darbininkų jaunimas – darbininkų ir kaimo varguomenei skirtas žurnalas, leistas 1923 m. balandžio mėn. – 1933 m. balandžio mėn.
* Lietuvos jaunimas – laikraščio „Tautininkų balsas“ priedas, ėjęs 1928 m. Kaune.
* Mūsų jaunimas (Klaipėda) – Mažosios Lietuvos jaunųjų rašytas ir jauniesiems skirtas dvisavaitis laikraštis, ėjęs kaip laikraščio „Lietuvos keleivis“ priedas 1931 m. Klaipėdoje.
* Mūsų jaunimas (žurnalas) – pažangios minties žurnalas grožinei literatūrai ir mokslui populiarinti, leistas 1936–1940 m. Kaune.
* Pasaulio lietuvių jaunimas – Lietuvių jaunimo informacinis žurnalas, pradėtas leisti 1973 m. Čikagoje.
Sokulkos aukštuma

**Sokulkos aukštuma** () - mezoreljefas esantis šiaurės rytų Lenkijoje, Palenkės vaivadijoje. Aukštuma yra nusitęsusi iš šiaurės į pietus šalia Lenkijos ir Baltarusijos valstybinės sienos. Paviršiaus plotas 1300 km². Aukštumoje yra moreninių, keiminių, ozinių paviršių, susiformavusių per paskutinį Baltijos apledėjimą. Vietomis aukštumos paviršius yra 240 m aukštyje virš jūros lygio. 38742 ha aukštumos teritorijos patenka į gamtos apsaugos saugomą teritoriją. Baltarusijos teritorijoje ši aukštuma vadinasi Gardino aukštuma.
Keleivis (reikšmės)

**Keleivis** gali reikšti:
* Keleivis - transporto priemone (autobusas, traukinys, laivas, lėktuvas ir kt.) keliaujantis žmogus, kuris nėra jos ekipažo (įgulos) narys.
* Keleivis (Hanoveris) – Mažosios Lietuvos lietuvių mėnesinis laikraštis, ėjęs nuo 1950 m. liepos iki 1968 m. Hanoveryje.
* Keleivis (laikraštis) – JAV lietuvių laikraštis, 1905 – 1979 m. leistas Bostone.
* Keleivis (Karaliaučius) (*Keleiwis isz Karaliaucziaus broliams lietuwininkams žinias parnesząs*) – savaitraštis, leistas 1849 - 1880 m. Karaliaučiuje.
* Keleivis (Klaipėda) – Lietuvos, iki 1995 m. – Klaipėdos krašto evangelikų liuteronų ketvirtinis žurnalas, einantis nuo 1992 m. Klaipėdoje.
* Lietuvos keleivis – Lietuvos visuomeninis politinis laikraštis, 1924 m. sausio mėn. – 1939 m. kovo mėn. leistas Klaipėdoje.
* Tilžės keleivis – konservatyvios pakraipos Mažosios Lietuvos laikraštis lietuvių kalba tautinei Prūsijos lietuvių mažumai.
* Klaipėdos keleivis – Lietuvos Persitvarkymo Sąjūdžio Klaipėdos miesto tarybos savaitraštis, ėjęs 1990 m.
* Skalvos keleivis – Pamario laikraštis, ėjęs 1991 - 1992 m. Šilutėje.
* Sutemų keleivis – Lietuvos partizanų laikraštis, ėjęs 1949 - 1950 m.
* Naujasis Tilžės keleivis – prūsų lietuvių tautinės mažumos laikraštis, ėjęs 1924 - 1940 m. Tilžėje.
Knygnešys (reikšmės)

**Knygnešys** gali reikšti:
* Knygnešystė – XIX a. Lietuvos istorijos fenomenas, nukreiptas prieš carinės Rusijos vykdytą lietuviškos spaudos ir raidyno draudimo politiką, trukusią 40 metų, pasireiškęs lietuviškų leidinių spausdinimu užsienyje, daugiausiai tuometinėje Prūsijoje, Mažojoje Lietuvoje bei Amerikoje, nelegaliu gabenimu per sieną ir platinimu.
* Knygnešys (žurnalas) – Lietuvos leidyklų ir knygų reklaminis informacinis žurnalas, ėjęs nuo 1959 m. Vilniuje.
Kolumbijos lietuvis (reikšmės)

**Kolumbijos lietuvis** gali reikšti:
* Kolumbijos lietuviai – lietuviai, laikinai ar nuolat gyvenantys Kolumbijoje.
* Kolumbijos lietuvis – Kolumbijos lietuvių katalikiškai tautinės minties žurnalas, ėjęs nuo 1950 m. liepos 1 iki 1956 m. (?) Medeljine.
San Rafael de Mukučiesas

**San Rafael de Mukučiesas** () – nedidelis kaimas vakarų Venesueloje, Meridos valstijoje, Ranchelio savivaldybėje, į rytus nuo jos centro Mukučieso. Įsikūręs Andų kalnuose, 3300 m aukštyje virš jūros lygio ir yra aukščiausiai esanti Venesuelos gyvenvietė. Pro San Rafael de Mukučiesą eina Transandinis plentas, jungiantis Karakasą ir Meridą. Aplinkui telkšo keletas ežerų (El Potero lagūna, Mičurao lagūnas, El Hojas ir Lagunita) bei netoli teka Čamos upė.

Verčiamasi kviečių, daržovių (morkų, česnakų, bulvių) auginimu. San Rafael de Mukučiesas žymus savo koplyčiomis ir kalnų vilomis. Žymiausias objektas – akmeninė koplyčia, plikomis rankomis pastatyta liaudies meistro Chuano Felikso Sančeso.
Komersantas

**Komersantas** gali reikšti:
* Tarpininkas, paprastai iš perpardavimo ar tarpininkavimo siekiantis pasipelnyti asmuo.
* Komersantas (žurnalas) – prekybos, pramonės ir Klaipėdos krašto kultūros žurnalas, leistas 1934 - 1935 m. Klaipėdoje.
* Lietuvos komersantas – Lietuvos verslininkų savaitraštis, leistas 1990 - 1993 m. Vilniuje.
Komunistas (reikšmės)

**Komunistas** gali reikšti:

* Komunistas – komunizmo idėjos, skelbiančios ir komunistinę visuomenę sukurti siekiančios partijos, narys
* Komunistas – populiarus sovietmečio laikų pavadinimas (ypač Rusijoje): kino filmai, laikraščiai, žurnalai, kolūkiai, laivai, gyvenvietės ir pan.

Periodiniai leidiniai:
* Darbininkas komunistas – Lietuvos ir Baltarusijos komunistų partijos CK leidinys, išleistas 1918 m. Voroneže
* Jaunasis komunistas (1920) – leidinys, išėjęs 1920 m. spalio 25 d. Kaune
* Jaunasis komunistas – LKJS Centro biuro laikraštis, nelegaliai ėjęs 1920–1922 m. Kaune ir Tilžėje
* Komunistas (Niujorkas) – nelegalus laikraštis, ėjęs 1920–1923 m. Niujorke
* Komunistas (žurnalas) – LKP CK leidinys, ėjęs su pertraukomis 1918–1990 m.
* Lietuvos komunistas – savaitraštis, ėjęs 1919 m. Odesoje

Taip pat:
* Komunaras – kovotojas už komunizmą
* Komunistų internacionalas – tarptautinė komunistinių partijų organizacija
* Komunistų partija – komunizmo siekianti politinė partija
Visa

**„Visa“** – didžiausia pasaulyje plataus vartojimo kreditinių kortelių mokėjimo sistemos operatorė įsikūrusi San Franciske. „Visa“ yra bankams priklausanti asociacija. 

„Visa“ palengvina elektroninių lėšų perleidimą, dažniausiai „Visa“ prekiniu ženklu pažymėtomis kredito bei debeto kortelėmis. „Visa“ neišduoda tų kortelių ir nesuteikia kredito. „Visa“ taip pat nenustato paskolų palūkanų normų bei mokesčių. „Visa“ tik pasiūlo savo apmokėjimo paslaugas įvairioms finansų įstaigoms, kurios paskui gali jas teikti klientams. 

Sujungus „Visa Canada“, „Visa USA“ ir „Visa International“, kurios apima Azijos ir Ramiojo vandenyno, Lotynų Amerikos ir Karibų jūros regionus bei Centrinę ir Rytų Europą, Vidurinius Rytus ir Afriką, buvo įkurta nauja bendrovė, pavadinta „Visa Inc.“. „Visa Europe“ išliko narystės asociacija, priklausanti Europos bankams nariams ir valdoma jų, bei tapo „Visa Inc.“ licencijos turėtoja. 

Pasaulyje yra daugiau nei 1,4 mlrd. „Visa“ mokėjimo kortelių, o „Visa“ produktais vykdomų pardavimų apimtis 2006 m. sudarė daugiau nei 4 trln. JAV dolerių. „Visa“ kortelė priimama daugiau nei 24 mln. vietų visame pasaulyje, įskaitant vieną milijoną bankomatų.

## Išnašos
Juan Félix Sánchez

**Chuanas Feliksas Sančesas** (*Juan Félix Sánchez Sánchez*; 1900 m. gegužės 16 d. – 1997 m. balandžio 28 d.) – Venesuelos architektas (liaudies meistras), teisėjas, ūkininkas, visuomenės veikėjas, pasakotojas. San Rafael de Mukučieso koplyčios, pašvęstos Koromoto Dievo Motinai, autorius. Jo įvestas architektūrinis stilius vienas žinomiausių Venesuelos Anduose. Taip pat pastatė dar keletą mažesnių koplytėlių.

Gimė San Rafael de Mukučiese, vietinėje Beninjo ir Visentos Sančesų šeimoje. Baigęs vidurinę mokyklą studijavo žemės ūkį. Visą gyvenimą praleido savo miestelyje, už jo ribų buvo išvykęs tik tvarkydamas vietos bendruomenės, kurios pirmininku buvo 1929-1933 m., reikalus. Organizavo elektros įvedimą į San Rafael de Mukučiesą. Vedė Epifaniją Chil. Vėliau persikėlė į Tisurės vietovę kalnuose, kur pastatė akmeninę koplyčią nenaudodamas cemento. Ji tapo regiono architektūriniu paminklu.

Mirė sulaukęs 96 metų, palaidotas savo paties statytoje koplyčioje.

## Apdovanojimai

* *Premio Aquiles Nazoa*, 1987 m.
* *Premio Nacional de Artes Plásticas*, 1989 m.
Kinas (reikšmės)

**Kitas** gali reikšti:
* Kinas – kultūros sritis, apimanti kūrybinę, gamybinę, mokslinę, techninę, mokomąją, informacinę, švietėjišką veiklą, kurios pagrindinis tikslas – gaminti ir rodyti filmus.
* Kinas (žurnalas) – mėnesinis kino žurnalas, leistas 1972 - 1994 m. ir nuo 1998 m. Vilniuje.
* Kinas (Kaunas) – iliustruotas kino-teatro-meno žurnalas, 1934 - 1935 m. ėjęs Kaune.
Rimas Jakelaitis

**Rimas Jakelaitis** (g. 1955 m. balandžio 14 d. Vilniuje) – Lietuvos ilgų nuotolių bėgikas. Netradicinių rungčių pasaulio rekordininkas. Lietuvos maratono ir kitų ilgų nuotolių čempionas. Vienas ištvermingiausių pasaulio ilgiausiųjų nuotolių bėgikų.

Nuo 1997 m. gyvena JAV ir priklauso Niujorko Bruklino bėgimo klubui.

## Pasiekimai

## Pasaulio rekordai
* 1300 mylių: 16 parų 00 h 55 min 30 s
* 2000 km: 15 parų 10 h 16 min 02 s
* 1000 mylių: 11 parų 23 h 7 min 21 s

## Išnašos
MasterCard

**„MasterCard“** – viena iš didžiausių pasaulyje plataus vartojimo kreditinių kortelių mokėjimo sistemos operatorių, įsikūrusi Niujorke, JAV. Tai yra bankams priklausanti asociacija. „MasterCard“ neišduoda kortelių ir nesuteikia kredito, o tik palengvina elektroninių lėšų perleidimą, dažniausiai „MasterCard“ prekiniu ženklu pažymėtomis kredito bei debeto kortelėmis. „MasterCard“ taip pat nenustato paskolų palūkanų normų bei mokesčių, o tik pasiūlo savo apmokėjimo paslaugas įvairioms finansų įstaigoms, kurios paskui gali jas teikti savo klientams.

„MasterCard“ turi apie 750 mln. kortelių visame pasaulyje, o jomis vykdomų atsiskaitymų apimtis 2005 m. sudarė 1,7 trln. JAV dolerių.

## Šaltiniai
Adolfas Akelaitis

**Adolfas Akelaitis** (1910 m. sausio 16 d. Marijampolėje – 2007 m. gruodžio 21 d. Koleivilyje, Teksasas, JAV) – Lietuvos šuolininkas į aukštį. 1928 m. vasaros olimpinių žaidynių dalyvis.

## Biografija
Studijavo prancūzų kalbą Lježo universitete ir verslą Vienos universitete. Dirbo didžiausioje importo/eksporto įmonėje Lietuvoje „Lietukas“. 1938 m. išvyko į JAV įkurti tarpvalstybinės eksporto ir importo korporacijos Niujorke. Ten sutiko savo žmoną Alice Pelkus.

## Pasiekimai

## Šaltiniai
Haris Šveminas

**Haris Šveminas** (g. 1906 m.) – Lietuvos lengvaatletis, sprinteris. Šalies olimpinės rinktinės narys.

1928 m. vasaros olimpinėse žaidynėse Amsterdame, Nyderlanduose dalyvavo 100 m ir 200 m bėgimuose. Jis tapo pirmuoju šalies sprinteriu olimpinėse žaidynėse.

## Pasiekimai

## Šaltiniai
Ostoja Bobruvo Marychos draustinis

**Ostoja Bobruvo Marychos draustinis**, **Seinos bebrų buveinių draustinis** () - draustinis esantis šiaurės rytų Lenkijoje, Palenkės vaivadijoje, Seinų apskrityje, Krasnapolio valsčiuje. Draustinyje saugomi miškai ir gyvūnija. Draustinyje teka Seinos upė, kurioje gyvena nemažai bebrų. Saugomos medžių rūšys yra eglė, pušis, ąžuolas, beržas ir alksnis. Saugomos augalų rūšys yra paprastasis žalčialunkis (*Daphne mezerum*), paprastasis sinavadas (*Aquilegia vulgaris*), gebenė lipikė (*Hedera helix*), pataisas varinčius (*Lycopodium annotinum*) ir kanapinis kemeras (*Eupatorium cannabinum*).
  
## Šaltiniai

* 1960 m. draustinio įsteigimo įstatymas (lenk.) .
Sega Saturn

**Sega Saturn** () – 32 bitų video žaidimų konsolė, išleista bendrovės „Sega“. Naudojo CD-ROM formatą.
Nors konsolė buvo gana populiari Japonijoje, nepajėgė įsitvirtinti Šiaurės Amerikos ir Europos rinkose, ją nurungė konkurentės – PlayStation ir Nintendo 64. Saturn kaina buvo daug didesnė nei konkurenčių, taip pat trūko jai pritaikytų žaidimų, konsolės neišgelbėjo ir tai, jog ji rinkoje pasirodė keliomis savaitėmis anksčiau nei Playstation.

2009 m. IGN Sega Saturn išrinko 18 geriausia visų laikų žaidimų konsole iš 25.

## Techniniai duomenys


Vaizdas:Sega-Saturn-Controller-Mk-I-NA-FL.jpg|Originalus Sega Saturn pultas
Vaizdas:Sega-Saturn-3D-Controller.jpg|Sega Saturn 3D pultas
Vaizdas:Volant Sega Saturn.jpg|Vairas


## Šaltiniai

## Nuorodos

* Sega Saturn  Open Directory Project svetainėje
Kosmos

**Kosmos** gali reikšti:
* Kosmosas.
* Kosmos (žurnalas) – gamtos mokslų žurnalas, ėjęs 1920–1940 m. Kaune.
* Kosmos 419 – SSRS kosminis aparatas, skirtas Marso tyrimams, paleistas 1971 m. gegužės 10 d.
* FC Ljubljana (*Kosmos Ljubljana*) – Slovėnijos futbolo klubas iš Liublianos.
Krivulė (reikšmės)

**Krivulė** arba **Krivūlė** gali reikšti:
* Krivūlė – simbolinė lazda, naudota žmonėms į bendruomenės sueigą kviesti.
* Krivulė (žurnalas) – iliustruotas literatūros žurnalas, leistas 1923–1925 m. Kaune.
* Krivūlė (laikraštis) – mėnesinis „Valstybės krašto laikraštis“, leistas 1988 m. spalio mėn. – 1989 m. rugpjūčio 23 d. Šiauliuose.
* Krivūlė (žurnalas) – katalikiškas informacinis iliustruotas žurnalas, ėjęs 1969–2000 m. Vokietijoje.
* Savaitės krivūlė – savaitinis Lietuvos persitvarkymo sąjūdžio laikraštis, leistas nuo 1989 m. spalio 16 d. iki 1990 m. gruodžio 25 d. Šiauliuose.
* Krivūlė (draugija) – Biržiečių krašto piliečių kultūros sambūris.
Kultūristas (reikšmės)

**Kultūristas** gali reikšti:
* Kultūrizmas - fizinių pratimų su įvairiais įrankiais, sveikos mitybos ir poilsio sistema žmogaus sveikatai stiprinti ir kūno raumenims ugdyti, sporto šaka.
* Kultūristas (žurnalas) – Lietuvos nacionalinės kultūrizmo asociacijos žurnalas, leidžiamas nuo 1989 m. Klaipėdoje.
Kūryba (reikšmės)

**Kūryba** gali reikšti:
* Kūryba – veikla neatsiejama nuo kūrybinės industrijos.
**Leidiniai**:
* Liaudies kūryba (leidinys) – Lietuvos tęstinis leidinys, nuo 1969 m. einantis Vilniuje.
* Kūryba (žurnalas) – literatūros ir meno mėnesinis iliustruotas žurnalas, ėjęs 1943 m. lapkričio – 1944 m. gegužės mėn. Kaune.
* Kūryba ir kritika – iliustruotas laikraščio „Vilniaus žodis“ priedas, leistas 1937 m. kovo mėn. – 1939 m. gegužės mėn. Vilniuje.
Laisvoji Lietuva

**Laisvoji Lietuva** gali reikšti:
* Laisvoji Lietuva (JAV) – JAV lietuvių dvisavaitis laikraštis, ėjęs Čikagoje iki 1996 m. rugpjūčio 19 d.
* Laisvoji Lietuva (Kaunas) - antisovietinio pogrindžio laikraštis, leistas 1940 m.
* Laisvoji Lietuva (Urugvajus) – Urugvajaus lietuvių mėnesinis kultūros žurnalas , ėjęs 1945 - 1951 m. Montevidėjyje.
* Laisvoji Lietuva (Vilnius) – Lietuvių krikščionių demokratų partijos laikraštis, leistas 1918 m. lapkričio 22 d. – 1919 m. vasario 7 d. Vilniuje.
Laisvoji mintis

**Laisvoji mintis** gali reikšti:
* Laisvoji mintis (JAV) – JAV lietuvių mėnesinis mokslo ir literatūros žurnalas, ėjęs 1910 – 1915 m. Skrantone ir Čikagoje.
* Laisvoji mintis (Kaunas) – Laisvamanių etinės kultūros draugijos laikraštis, ėjęs 1933 – 1941 m. Kaune.
* Laisvoji mintis (Vilnius) – Lietuvos pasaulietinės kultūros draugijos leidinys, ėjęs 1990 – 1994 m. Vilniuje.
Studzienična

**Studzienična** () - administracinė Augustavo miesto dalis. Iki 1973 m. buvo atskiras kaimas šiaurės rytų Lenkijoje, Palenkės vaivadijoje, Augustavo apskrityje, Augustavo valsčiuje. Gyvenvietė įskikūrusi šalia Studzieničnės ežero. Gyvenvietėje yra Studzieničnos kareivių kapinės.

## Gyvenvietės [[sanktuariumas]]

Gyvenvietėje yra Studzieničnos Šv. Mergelės Marijos koplyčia, kurios vidus išpuoštas įvairių gyvūnų ragais. Koplyčia pavadinta Marijos garbei. Koplyčia su dar keliais apylinkėse esančiais religiniais objektais sudaro Studzieničnos Dievo Motinos sanktuariumą. Sklinda legendos apie šalia tekančius šaltinius, kurie gydo nuo įvairiausių ligų. Pirmoji koplyčia buvo pastatyta 1770 metais, kurios steigėjas buvo *Vincentas Muravskis* (Wincent Murawski). Dabartinė plytinė koplyčia pastatyta 1872 metais, kurios statybai vadovavo vienas iš Augustavo kanalo statybos vadovų *Liudvikas Jeziorkovskis* (Ludwik Jeziorkowski). Dar 1838 m. gyvenvietė neturėjo savo atskiros parapijos ir priklausė Ščebros parapijai, bet jau 1873 m. dokumentuose rašoma, kad kaimas turi savo atskirą parapiją. 1814 m. mirus pirmajam koplyčios steigėjui *Vincentui Muravskiui*, šis buvo palaidotas po koplyčios altoriumi. 1983 m. kaime buvo filmuojamas Wojciech Wójcik filmas *Karatė lenkiškai* (Karate po polsku). 1999 m. šiame sanktuariume lankėsi popiežius Jonas Paulius II, kuriam vėliau šioje vietoje buvo pastatytas paminklas, autorius Czesław Dźwigaj.

## Sanktuariumo paminklai

* Studzieničnos Škaplierių Dievo Motinos bažnyčia 1836 m.;
* Medinė varpinė;
* *Dievo Motinos* koplyčia;
* Klebonija 1908 m.;
* Bažnyčios kapinės;
* Studzieničnos kapinės XIX a.

## Šaltiniai

* Palenkės vaivadijos paminklų sąrašas;
* Aprašymas apie filmą ''Karatė lenkiškai'' (Karate po polsku).

## Nuorodos

* Aprašymas apie gyvenvietę;
*
Krantai (reikšmės)

**Krantai** gali reikšti:
* Krantai – kaimas Kelmės rajono savivaldybėje, 6 km nuo Liolių;
* Krantai (žurnalas) – ketvirtinis meno kultūros žurnalas, einantis nuo 1989 m. Vilniuje;
* Žeimenos krantai – laikraštis Švenčionių krašto visuomenei, Švenčionių rajono laikraštis, einantis nuo 1944 m. gegužės mėn. Švenčionyse;
* Ir ten krantai smėlėti – 1991 m. Lietuvos kino studijoje kartu su Kazachstano kino studija „Katarsis“ sukurtas meninis;
* Geltoni krantai (1989 albumas) – yra pirmasis Foje albumas, išleistas MC pavidalu 1989 m.

Taip pat skaitykite:
* Krantas – siaura juosta, kurioje sausuma susiliečia su vandens telkiniu (jūra, ežeru, upe);
* Zelenogradskas, () – miestelis Kaliningrado srityje, Kuršių Nerijos pietinėje dalyje, populiarus Kaliningrado bei Lietuvos gyventojų kurortas.
Kregždutė

**Kregždutė** gali reikšti:
* Kregždutė (savaitraštis) – savaitraštis vaikams, Lietuvos katalikų mokslo akademijos Kultūros centro ir laikraščio „XXI amžius“ leidinys, ėjęs nuo 1991 m. gruodžio mėn. Anykščiuose.
* Kregždutė (žurnalas) – vaikų žurnalas, ėjęs 1934 m. vasario mėn. – 1940 m. vasario mėn. Kėdainiuose.

Taip pat skaitykite:
* Kregždė
Indėlių draudimas

**Indėlių draudimas** – ši draudimo rūšis skirta gyventojų bei juridinių asmenų bankuose bei kitose kredito įstaigose indėliams apsaugoti. Kai finansų institucijos susiduria su sunkumais, jos gali tapti nemokios, t. y. gali nesugebėti vykdyti savo įsipareigojimų gyventojams ir neturėti lėšų indėlių grąžinimui. Jeigu indėliai apdrausti, tai gyventojų pinigai yra saugūs – draudimas garantuoja indėlių grąžinimą.

## Lietuvoje
Lietuvoje nuo 1997 m. veikia privalomasis indėlių draudimas, tam buvo įkurta ir valstybės įmonė „Indėlių ir investicijų draudimas“. Bankai ir kitos kredito įstaigos, priimančios gyventojų bei juridinių asmenų indėlius, moka nustatyto dydžio draudimo įmokas, kurios yra kaupiamos Indėlių draudimo fonde. Esant reikalui, jos naudojamos sugrąžinant indėlius. Maksimali grąžinama indėlio suma bei laikotarpis, per kurį asmuo turi teisę atgauti savo indėlį, yra nustatyta įstatymu. Pavyzdžiui, net jeigu indėlis siekė pusę milijono litų, tai pagal įstatymą, galiojantį 2010 m., sugrąžinama gali būti tik 345 tūkst. litų – tokia yra šiuo metu nustatyta maksimali suma. Ši sistema galioja visoje šalyje ir indėlius draudžia komerciniai bankai, užsienio bankų skyriai (filialai) ir kredito unijos.
Vokietijos notariato įstatymas

**Vokietijos notariato įstatymas**  - „Federacijos notarų nuostatai“; sutr. **BNotO**) - Vokietijos Federacinės Respublikos federalinis įstatymas, įtvirtinantis teisinius notariato sistemos pagrindus, notaro, notaro atstovo, Vokietijos notarų rūmų statusą, drausminę atsakomybę. 

## Istorija
Reicho notariato įstatymas () priimtas 1937 m. vasario 13 d. 

Įsigaliojo 1937 m. kovo 1 d.

1961 m. vasario 24 d. paskelbta nauja redakcija.

## Taip pat skaitykite

*Lietuvos Respublikos notariato įstatymas
*Lietuvos notarų rūmai

## Nuorodos
* Tekstas (vokiečių k.)
*  Vokietijos notarų rūmai
Notariato įstatymas

**Notariato įstatymas**:

*Lietuvos Respublikos notariato įstatymas
*Rusijos Federacijos notariato įstatymas
*Vokietijos notariato įstatymas
Kelionių draudimas

**Kelionių draudimas** – ši draudimo rūšis aktuali vykstantiems į užsienį ir norintiems išvengti nenumatytų išlaidų. Priklausomai nuo draudiko siūlomų sąlygų, kelionių draudimas gali suteikti įvairaus pobūdžio finansinę apsaugą keliaujant kitoje šalyje: padengiamos išlaidos, atsiradusios dėl nelaimingo atsitikimo, paties gyventojo sukeltų netyčinių nuostolių ir padarytos žalos, taip pat praradus bagažą, gabenamus daiktus, prireikus medicinos paslaugų. Kai kurios bendrovės siūlo padengti netgi nuostolius, atsiradusius dėl to, kad kelionės pradžia dėl kokių nors priežasčių (pavyzdžiui, pavėlavimo) nusikėlė arba ji visiškai neįvyko. Draudimo įmoka, kaip ir daugelio kitų draudimo rūšių atveju, apskaičiuojama individualiai ir priklauso nuo šalies, į kurią vykstama. Be to, atsižvelgiama į tai, kiek laiko truks kelionė, kokia sumai norima draustis, nuo kokių žalų draudžiamasi, kokio pobūdžio yra kelionė (kelionės slidinėti ar į kalnus, tikėtina, bus vertinamos kaip rizikingesnės, todėl ir jų draudimas kainuos daugiau) ir panašiai.
Studzieničnos Šv. Mergelės Marijos koplyčia

**Studzieničnos Šv. Mergelės Marijos koplyčia** () – koplyčia, esanti šiaurės rytų Lenkijoje, Palenkės vaivadijoje, Augustavo apskrityje, Studzieničnos gyvenvietėje, Augustavo mieste. Koplyčia yra vienoje iš Studzieničnės ežero salų ir sudaro Studzieničnos Dievo Motinos sanktuariumą. Koplyčia priklauso Studzieničnos Škaplierių parapijai.

1700 metų dokumentuose ši vieta minima kaip vieta kurioje vyksta stebuklai. 1740 m. Vygrių kamendulų vienuoliai savo laiškuose patvirtino, kad saloje vyksta stebuklai. 1741 m. saloje apsigyveno atsiskyrėlis, buvęs karininkas *Vincentas Moravskis* (Wincent Morawski), kuris čia pastatė medinę koplyčią. 1777 m. Augustavo seniūnas *Stanislavas Karvovskis* (Stanisław Karwowski) renovavo ir praplėtė koplyčią, kuri turėjo tris altorius ir joje buvo gausu įvairių šventųjų paveikslų, kaip Jono Nepomuko. XIX a. koplyčia pradėjo traukti piligrimus. 1871 m. pradėta koplyčios rekonstrukcija, sudėti akmeniniai pastoliai ir pradėta statyti plytinė koplyčia, kurios statybai vadovavo vienas iš Augustavo kanalo statybos vadovų *Liudvikas Jeziorkovskis* (Ludwik Jeziorkowski). Statyba baigta 1872 m. ir tada nuspręsta salą sujungti pylimu su ežero krantu. Dabartinė koplyčia yra aštuonkampio formos ir šalia stovi nedidelė medinė varpinė. Netoli koplyčios stovi Studzieničnos Škaplierių Dievo Motinos bažnyčia. 1999 m. šiame sanktuariume lankėsi popiežius Jonas Paulius II, kuriam vėliau šioje vietoje buvo pastatytas paminklas, autorius Czesław Dźwigaj.

## Šaltiniai

* Palenkės vaivadijos saugomų istorijos paminklų sąrašas (lenk.);

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 72-74, 267–269, 759–760. ISBN 978-83-925620-0-9.
* Irena Batura, Wojciech Batura: Po Ziemi Augustowskiej. Przewodnik dla turysty i wczasowicza. Suwałki: Wydawnictwo „Hańcza“, 1993 m., ss. 99-100. ISBN 83-900828-3-7.
Notaro atsakomybė

**Notaro atsakomybė** – notaro teisinė atsakomybė už žalą, vykdant notaro profesinę veiklą.

## Lietuva
Atlikti notarinius veiksmus gali tik notarų profesinės civilinės atsakomybės privalomuoju draudimu apdraustas notaras.

Notaras Lietuvoje atsako pagal LR civilinio kodeksą už savo, savo atstovo ir notaro biuro darbuotojų kaltais veiksmais fiziniams ar juridiniams asmenims padarytą žalą, vykdant notaro profesinę veiklą. Už įstatymų ar kitų teisės aktų pažeidimus, padarytus atliekant notarinius veiksmus, už kuriuos taikoma baudžiamoji ar administracinė atsakomybė, notaras atsako kaip valstybės pareigūnas.

LR teisingumo ministras arba Notarų rūmų prezidiumas turi teisę iškelti notarui drausmės bylą už Notariato įstatymo, teisingumo ministro patvirtintų teisės aktų ir Notarų garbės (etikos) kodekso pažeidimus.

Notarų profesinė civilinė atsakomybė už fiziniams ar juridiniams asmenims padarytą žalą, vykdant notaro profesinę veiklą, viršijanti 1000 litų, draudžiama privalomuoju draudimu.

Notarų profesinės civilinės atsakomybės privalomojo draudimo objektas yra notarų civilinė atsakomybė už notarų, jų atstovų ir notarų biurų darbuotojų kaltais veiksmais padarytą žalą, vykdant notaro profesinę veiklą.

Notarai profesinės civilinės atsakomybės privalomuoju draudimu draudžiami, sudarant notarų profesinės civilinės atsakomybės draudimo sutartį. Notarų profesinės civilinės atsakomybės privalomojo draudimo draudėjas yra Notarų rūmai. Notarų profesinės civilinės atsakomybės privalomojo draudimo minimali draudimo suma yra **100 000 litų** vienam notarui kiekvienam draudiminiam įvykiui. Draudikui draudiminio įvykio atveju išmokėjus draudimo išmoką, draudimo prievolė lieka galioti visai draudimo sumai, neišskaičiuojant iš jos išmokėtų draudimo išmokų.

Notaras gali pats papildomai draustis notarų profesinės civilinės atsakomybės privalomuoju draudimu už fiziniams ar juridiniams asmenims padarytą žalą, vykdant notaro profesinę veiklą.

Notarų rūmai privalo pateikti Lietuvos Respublikos teisingumo ministerijai notarų profesinės civilinės atsakomybės privalomojo draudimo liudijimo (poliso) kopiją per 10 dienų nuo draudimo sutarties sudarymo dienos.

## Vokietija
Vokietijoje atsakomybę reglamentuoja Vokietijos notariato įstatymas (§ 19 Bundesnotarordnung, BNotO). Atsakomybė esant neatsargumui yra subsidiari, t. y. iš notaro reikalauti atlyginti žalą galima tik tuo atveju, jei patyręs žalą asmuo negali kitokiu būdu gauti žalos atlyginimą (*BNotO § 19* 1 dalis 2 sakinys).

Notarų profesinės civilinės atsakomybės privalomojo draudimo minimali draudimo suma yra **500 000 [[euras|eurų]]** vienam notarui kiekvienam draudiminiam įvykiui (§ 19a BNotO).

## Šaltiniai
Čekijos Respublikos notarų rūmai

**Čekijos Respublikos notarų rūmai** () - profesiniai Čekijos Respublikos notarų rūmai, Čekijos notarų savivaldos organizacija. Įsteigti 1993 m. Vadovai - JUDr. Miloslav Jindřich, JUDr. Martin Šešina, JUDr. Martin Foukal, Jiří Brázda.

## Organai

* Susirinkimas
* Prezidiumas
* Prezidentas
* Revizijos komisija (pirmininkė JUDr. Jiří Škorpík)
* Drausmės komisija (pirmininkė JUDr. Jarmila Šléšková)

## Nuorodos

* Čekijos notarų rūmai (čekų k.)
Mukočumfono nacionalinis parkas

**Mukočumfono nacionalinis parkas** () – nacionalinis parkas Tailando pietuose, Siamo įlankos pakrantėje, Čumfono provincijoje. Parkas įkurtas 1999 m. vasario 24 d.

## Vieta
Parkas užima 317,00 km² plotą Patijo (Pathio), Mueango (Mueang), Savio (Sawi), Tungtako (Thung Tako), Langsuano (Lang Suan) apylinkėse ir yra 20 km į pietus nuo provincijos centro Čumfono. Parkui priklauso ir Siamo įlankoje Mukočumfono (Mu Koh Chumphon) salų grupei priklausančios nedidelės salos:
* Kongamjajo (Ko Ngam Yai) (;
* Kongamnojo (Ko Ngam Noi) (;
* Kokaloko (Ko Kalok);
* Kotalu (Ko Thalu);
* Kolakngamo (Ko Lak Ngam);
* Kosameto (Ko Samet (Chumphon));
* Komapovo (Ko Mapow);
* Komatra (Ko Matra);
* Kolakraeto (Ko Lak Raet);
* Kolava (Ko Lawa);
* Koklaepo (Ko Klaep);
* Kokula (Ko Kula);
* Kokramo (Ko Khram);
* Korangačio (Ko Ranga Chio);
* Kočorakio (Ko Chorakhe);
* Kosako (Ko Sak);
* Kotongono (Ko Thong on);
* Korangbontato (Ko Rang Bonthat).

## Flora ir fauna
Mukočumfono parke vyrauja drėgni visžaliai miškai ir mangrovės. Iš retų augalų parke sutinkama: asiūklinė kazuarina (Casuarina equisetifolia), Avicennia alba, blakstienotoji rizofora (Rhizophora mucronata), smailialapė rizofora (Rhizophora apiculata), Rhizophora cylindrica, Avicennia marina, Xylocarpus granatum, Excoecaria agallocha, paprastoji nipa (Nypa fruticans), migdolinis viršūklis (Terminalia catappa), indinė miletija (Millettia pinnata), Hibiscus tiliaceus, Guettarda speciosa, lygusis šventmedis (Clerodendrum inerme), apskritalapis skaistminas (Vitex rotundifolia), Dracaena loureiri, aukštasis sparnenis, Barringtonia macrostachya, baltasis svimburis (Schima wallichii), Vatica diospyroides, garcinija Garcinia speciosa ir kt.

Parke gyvena: Finlaisono puošnioji voverė (Callosciurus finlaysonii), vaisėdis šikšnosparnis Pteropus phaeocephalus, langūras Trachypithecus obscurus, krabaėdė makaka ir kt., sutinkama daug paukščių: vandenynis rifinis garnys, Todiramphus chloris, terekija, didysis kukalis, (Caprimulgus macrurus) ir kt. Daugelį parko salų supa koralų rifai.

## Įžymiausios vietos
Parko teritorijoje esančių smėlio paplūdimių bendras ilgis yra 222 km.

## Išnašos

## Nuorodos
* Parko svetainė 
* Tailando nacionaliniai parkai
Čekijos Respublikos Konstitucinis Teismas

**Čekijos Respublikos Konstitucinis Teismas** () - Čekijos konstitucinės justicijos institucija; Konstitucinis Teismas. Galimas konstitucinis skundas. Pirmtakas - ČSFR Konstitucinis Teismas. 15 teisėjų. Skiria Respublikos Prezidentas pritarus Senatui. Kadencija - 10 metų.

## Pirmininkai
* Nuo 2013 m. Pavel Rychetský, paskyrė  Miloš Zeman

;Pirmininko pavaduotojai
* Milada Tomková, nuo  2013, paskyrė Miloš Zeman
* Jaroslav Fenyk, nuo 2013, paskyrė Miloš Zeman

## Nuorodos
* Čekijos Konstitucinis Teismas